Mängutoa putukad õppisid sel korral.. putukaid! Õpetaja Kätriin viis läbi vahva tunni, kus rääkisime putukatest, laulsime erinevaid laule ja mängisime lepatriinusid. Lastele väga meeldis tänase tunni teema ja kõik üritasid väga püüdlikult kaasa teha. Kellele siis ei meeldiks väiksed armsad lepatriinud!
Sel korral saime kõik ka natuke pillimängu harjutada - õpetaja Kätriinil olid kaasas vahvad tamburiinid, kõristid, marakad ja isegi kodutehtud topsid, mis kõik põnevaid hääli tegid.
Peale tundi tegime väikese näksi- ja mängupausi, peale mida oligi aeg meisterdama hakata! Kuna peagi on tulemas emadepäev, siis aitas õpetaja Kätriin meil alustada emadepäeva kaartide meisterdamisega. Kaartide meisterdamisega jätkame ka järgmisel korral, et ka need lasped kes sel korral mängutundi ei jõudnud, ikkagi oma emmedele vahva kaardi meisterdada saaks.
Järgmisel korral ongi meil aprillikuu viimane tund ning peale mida ongi käes emadepäev! Tuletame meelde, et meie mängutuppa on kindlasti oodatud ka peresid külastavad vanavanemad ja muud pereliikmed :)